Ei paista Jumalan päivä
Ennen kuivalla kulolla
 vapaana vaelteleisin,
 kuin nyt tyrmässä tylyssä,
 kiviluolassa kituisin.

 Paljas kallio parempi,
 sorjempi somero käy’ä.
 Kohoohan korea korsi
 aukeallakin aholla.
 Kasvaahan kanerva kaunis
 kuivallakin kankahalla.
 Paistaahan Jumalan päivä
 kaljullekin kalliolle.

 Puuntavat punaiset pilvet
 kultareunat ruskottavat
 iloksi inehmon lasten,
 kulon kulkijan suloksi.
 Paista ei Jumalan päivä
 minun kurjan kammiooni.